en da da da nl es da sv de es es en en en nb da da da da da da en da da da da da da da da da da da da da da da en da en nb da da cs da en da en da en da da en da en da da de da da en da da et da da en da da da da sv da en da da en da da en da en da en da en da da en en en en en nl en en nl lt en en en en en en en
game of thrones – Vi streamer op ad åen
Skrevet den januar 23, 2018januar 24, 2018 in Amazon, HBO
Han er ikke fantasyfan – og dermed er han endnu ikke hoppet med på Game of Thrones-bølgen de seneste mange år.
Så hvorfor ikke sætte ham til at anmelde Skys “historiske” okkulte drama Britannia, som herhjemme sendes på HBO Nordic – trods Amazon Prime er involveret i produktionen af serien(!).
Britannia foregår i år 43, hvor romerne gik i land på De Britiske Øer. Her må de keltiske rivaler Kerra og Antedia arbejde sammen for at forhindre den romerske invasion. Derudover kæmper romerne mod diverse druider, der eftersigende har kontakt til en magisk underverden.
NB. Denne bedømmelse er ud fra de to afsnit, jeg har udholdt!
Britannia er udråbt som en mulig tronarving til Game of Thrones.
Det er dog tydeligt at se, at serien ikke når Game of Thrones til hofteholderne.
Serien er heller ikke fantasy per say – det er sådan en mellemting, hvor jeg personligt havde håbet på mere autenticitet og historisk værdi samt mindre psykedelisk magi (faktisk intet magi, tak!).
Casting, rekvisitter, make-up, kostumer, produktionsværdi, dialog og historie – det hele er undervældende og klodset.
Skaberne forsøger især at udnytte naturen i Wales og Tjekkiet, hvor serien er optaget, til at virke storslået. Det gør de via droner, men det er også de eneste kameraskud, der gør Britannia til en overbevisende serie.
Det værste ved serien er en elendig blurry-effekt, som editoren ustandseligt lægger ind over sekvenserne. Det skal sandsynligvis forestille, at nu sker der noget “magisk” (á la druiderne mixer noget halløj, som giver hallucinationer), og seeren skal indleve sig i syreanfaldet.
Men den eneste effekt ved uskarpheden er, at jeg mister interessen og vader ud i køkkenet for at vaske pander fra gårsdagens stegning af wokgrøntsager.
Narrativet er ekstremt forvirrende med konstante hop over til mindre subfortællinger, inklusive en fortælling om Nikolaj Lie Kaas’ karakter, der har reddet en teenagepige fra romerne. Men især det subplot virker uvedkommende, trods det sandsynligvis bygger op til en sammenslutning af fortællinger senere i serien.
Forvirringen bliver total ved, at der ikke er den mindste form for introduktion af karaktererne. Jeg brugte begge afsnit på at gætte mig frem til karakterernes relationer og relevans i forhold til historien.
“Skuespillet er til gengæld fremragende”, ville jeg ønske, at jeg kunne sige. Men nej. Til skuespillernes forsvar har de fået et manuskript, der er klichefyldt og akavet.
Serien skal desuden forestille at have creepy undertoner med sit druideunivers, men her fejler den også. Mackenzie Crook lykkedes bedst som druide fra en kannibalagtig fraktion, men jeg sidder stadig med fornemmelsen, at det okkulte er lidt ligegyldigt.
Britannia føles i sidste ende som en overnaturlig fortælling produceret af History Channel – nu mangler vi bare en alliance med rumvæsener.
Amazon amazon prime anmeldelse anmeldelse af britannia britannia fantasy game of thrones got HBO hbo nordic nikolaj lie kaas sky streaming streaming i danmark streaming tv Streamingtjenester
Skrevet den december 23, 2017december 26, 2017 in HBO
TOP 10 – Mest sete serier HBO Nordic 2017
HBO Nordic afslørede for nylig, hvilke serier der var de mest sete i 2017.
Du får her hele listen:
Girls afsluttede sit run i 2017 efter seks sæsoner, og serien sniger sig ind på skandinavernes 10. plads. Serien blev produceret af HBO.
Piratserien over dem alle. Black Sails sluttede sig til Girls og stoppede efter sin fjerde sæson tilbage i april. Serien er egentlig en Starz-serie, men alle fire sæsoner er tilgængelige på HBO Nordic.
Showtime er selskabet bag Billions, men serien bliver også udbudt til HBO’s seere. En stærk serie med en fremragende cast bag sig. Serien er blevet fornyet, og vi kan se frem til en tredje sæson, hvis dato endnu ikke er fastsat – et gæt er i begyndelsen af 2018.
Fantasyserien fra Syfy er også en del af HBO Nordic, og den indtager en flot 7. plads. Må personligt indrømme, at den er gået under min radar, men måske den skal på watch-listen.
Indtil videre har serien kørt i to sæsoner, og tredje sæson får premiere den 10. januar 2018.
Med en humørsvingende Tom Hardy foran kameraet og som producer af serien har Taboo fået en god start i serieland. Serien er produceret af BBC One og FX, og er blevet fornyet med en anden sæson, hvis dato ikke er meldt ud.
5. Big Little Lies
Endnu en HBO-serie som trods en kort levetid har hentet hele otte Emmyer hjem ved den seneste Emmy-uddeling. Rollelisten tæller Nicole Kidman, Reese Witherspoon, Shailene Woodley, Alexander Skarsgård og Adam Scott, så der er bestemt også potentiale til kvalitet.
Serien er naturligvis blevet forlænget, men datoen for anden sæson er endnu ikke offentliggjort.
4. A Handmaid’s Tale
I en dystopisk fremtid har menneskeheden problemer med fertiliteten, og derfor holdes jordens fertile kvinder som sexslaver, de såkaldte handmaids, hos magtfulde familier verden over. Det er baggrunden for A Handmaid’s Tale, og det er bestemt så dystert, som det lyder.
Men med en fremragende Elisabeth Moss i hovedrollen og otte Emmyer i bagagen ligesom Big Little Lies har serien fået en stærk start som en af de største tv-succeser i 2017. Seriens anden sæson starter i april 2018 og er produceret af HBO’s konkurrent Hulu.
Tilbage til HBO og den mest hypede serie de seneste par tv-sæsoner. Westworld finder sted i et fiktivt Wild West forlystelsesland beboet af såkaldte android hosts. Her kan besøgende fra den virkelige verden gøre, hvad de lyster uden konsekvenser. Og så tager vi den derfra!
Serien er fornyet, og kører en anden sæson med ti episoder i begyndelsen af 2018.
Selvfølgelig er en serie om vikinger blandt de mest sete i Skandinavien – dog overraskende at den er helt oppe som nummer to. Vikings er faktisk produceret af canadiske History og har masser af skandinaviske skuespillere på rollelisten.
Serien har kørt siden 2013 og er blevet fornyet med en sjette sæson, der sandsynligvis får premiere i efteråret 2018.
1. Game of Thrones
Ikke overraskende er det seriefænomenet og HBO-produktionen Game of Thrones, som er den mest sete serie i 2017. Serien startede helt tilbage i 2011 og er blevet forlænget med sin sidste og ottende sæson, hvis dato der fortsat er usikkerhed omkring.
Potentiale til næste års liste
HBO producerer hele tiden nye serier, og det er meget sandsynligt, at flere kommende serier bryder ind i top 10 i 2018.
Vi har samlet en række serier, som i vores optik har potentiale til at blive publikumsmagneter:
Kandidat 1 – Glare
Med JJ Abrams bag sig er science fiction-dramaet Glare et godt bud på en top 10-kandidat i 2018. Serien fokuserer på koloniseringen af en planet, og hver episode har en varighed på én time. Udover koloniseringen er der ikke kommet yderligere detaljer om serien, men rummet og Abrams er en lovende kombination. Vores (oplagte) bud på årets nye HBO-hit i 2018.
Kandidat 2 – Here, Now
Skaberen bag Six Feet Under og True Blood Alan Ball er tilknyttet kandidat 2. Here, Now fokuserer på en familie med forskellige racebaggrunde, som på overfladen har et almindeligt familieliv, men som under overfladen har seriøse ridser i lakken.
Derudover er der et fantasyelement til serien, da et af børnene eftersigende har overnaturlige kræfter. Ærlig talt lyder det som noget værre rod, men det har lokket Oscar-vinderne Holly Hunter og Tim Robbins til rollelisten, så who knows?
Kandidat 3 – Succession
Større forhåbninger har jeg til Succession med Brian Cox, Matthew Macfadyen og Kieran Culkin. Bag serien står bl.a. Adam McKay (Anchorman, Te Big Short, Step Brothers), Jesse Armstrong (Peep Show) og selveste Will Ferrell, så der er magtfulde komediekræfter i spil, trods serien bliver omtalt som et drama.
Serien centrerer omkring den globale amerikanske mediefamilie Te Roys, som udover at være magtfulde også har store interne stridigheder.
Kandidat 4 – Who fears death
Baseret på en prisvindende bog og med George R.R. Martin (Game of Thrones) som producer er der også visioner i Who fears death. I et post-apokalytisk Sudan, hvor Nuruerne, en befolkningsgruppe med lys hud, undertrykker de mørkhudede Okeker, følger vi Onyesonwu, som er barn af en Okeke-kvinde, der blev voldtaget af en Nuru-mand. Onyesonwu har naturligvis magiske kræfter og har i sinde at finde sin far, som tilfældigvis er troldmand, og dræbe ham.
Kandidat 5 – Watchmen
Watchmen går serievejen, og det bliver en af HBO’s helt store satsninger i 2018. Med Lost-bagmanden Damon Lindelof, som ifølge ham selv er “superheltejunkie”, i førersædet kan det blive rigtig godt! Det bliver eftersigende superhelteaction med mere kant, end hvad vi pt. ser i de evindelige ensformige Marvel- og DC Comics-film.
Kandidat 6 – Today will be different
Today will be different markerer Julia Roberts’ første tv-hovedrolle, hvor hun desuden også er tilknyttet som producer. Serien er baseret på en komedienovelle af Maria Semple, og målgruppen er sandsynligvis den samme som Big Little Lies. Personligt står den ikke højt på min 2018-liste, men der er potentiale til en top 10-placering på ovenstående liste.
Honorable mention – Mosaic
Mosaic består kun af seks episoder. Steven Soderbergh (Ocean 11, Te Knick) er bagmand med Sharon Stone i en bærende rolle. Der har været en del mystik om Mosaic, som første gang blev nævnt i 2015, og Soderbergh har blandt andet udtalt, at der kommer to versioner af projektet.
Det ene projekt løber af stablen i 2018 med seks almindelige tv-episoder, mens det andet beskrives som en interaktiv oplevelse, som skal ses via en app, der lader seeren bestemme, hvilken retning serien skal gå. Det lyder da fedt – trods manglen på, hvad plottet bliver!
a handmaids tale big little lies billions black sails game of thrones girls HBO hbo 2018 hbo mest sete serier hbo most watched hbo most watched series hbo serier 2018 kommende serier hbo mest sete serier 2017 most watched hbo most watched series hbo populære serier 2017 serier 2017 serier hbo taboo te magicians vikings westworld
Website Powered by WordPress.com. gange WordPress.com
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Vi streamer op ad åen
Already have a WordPress.com account? Log in now.